Suidelike Lyn

Die Suidelike Lyn is 'n pendelspoorlyn wat deur Metrorail Wes-Kaap bedryf word, wat die Kaapstad-stasie in sentrale Kaapstad, Suid-Afrika, met die Suidelike Voorstede en die dorpe aan die weskus van Valsbaai verbind. Die spoorlyn eindig in Simonstad.
Geskiedenis
In 1861 is die Wynberg Railway Company gestig om 'n spoorweg van Soutrivier tot Wynberg te bou. Die eerste gedeelte is op 19 Desember 1864 geopen. In 1876 het die Cape Government Railways die lyn oorgeneem en verder uitgebrei. Die spoorlyn het in 1882 Muizenberg bereik en 'n jaar daarna het dit vir Kalkbaai bereik. Die spoorlyn is laastens tot Simonstad in 1890 verleng.

Tydens die Vlak 5 en vlak 4 strenge inperkingstydperk in Maart 2020 ten midde van die Covid-19-pandemie in Suid-Afrika is treindienste op die Suidelike Lyn  tydelike opgeskort. Beperkte dienste op die Suidelike Lyn is in Julie 2020 hervat toe Suid-Afrika na Vlak 3 van die inperkingsregulasies beweeg het. Gedurende 2021 en 2022 is die diensfrekwensie geleidelik uitgebrei namate herstelwerk aan seinstelsels en ander infrastruktuur voltooi is. Op 5 Januarie 2022 is die diens tussen Vishoek en Simonstad heropen.
Roete
Die spoorlyn gaan verby tenminste 28 treinstasies in die volgende volgorde vanaf die Kaapstad-spoorwegstasie in die middestad tot Simonstad:
Kaapstad
Woodstock
Soutriver
Observatory
Mowbray
Rosebank
Rondebosch
Nuweland
Claremont
Harfield Road
Kenilworth
Wynberg
Wittebome
Plumstead
Steurhof
Dieprivier
Heathfield
Retreat
Steenberg
Lakeside
Valsbaai
Muizenberg
St. James
Kalkbaai
Vishoek
Sunny Cove
Glencairn
Simonstad

Verwysings

Kategorie:Spoorlyne in Suid-Afrika